«Ասպարեզ» մամուլի ակումբի նախագահ Լևոն Բարսեղյանի գործով այսօր ստացվել է քրեագիտական փորձաքննության եզրակացությունը: Ըստ դրա՝ Լեւոն Բարսեղյանի մոտ հայտնաբերված դանակը սառը զենք չէ, ուստի քննիչը որոշում է կայացրել Լևոն Բարսեղյանին արգելանքից ազատելու մասին: Այս մասին հաղորդում է նաեւ Քննչական կոմիտեն: Այդ հիմքով կարճվելու է նաև քրեական գործի վարույթը: Նշենք, որ հուլիսի 27-ին Լ. Բարսեղյանը ձերբակալվել էր սառը զենք պահելու կասկածանքով: